|  |
| --- |
| **Az óra céljai:**  A tanítási egységek célja, hogy a tanulói önállóságot segítse. Biztonságos osztálytermi környezetet teremt azáltal, hogy a társaktól való tanulást, a csoportmunkát részesíti előnyben. Olyan módszerekkel dolgozik, amelyek a stratégiai olvasástanításra alkalmasak. Épít a tanulók előzetes ismereteire, háttértudására, és a tantárgyi integrációt is igyekszik megvalósítani. Élményalapú óra kíván lenni, melynek távlati célja az örömszerző olvasás iránti kedv felébresztése, megteremtése. Több tanulási típust is figyelembe vesz a különböző érzékek bevonása révén. |

|  |  |  |  |  |  |  |
| --- | --- | --- | --- | --- | --- | --- |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
| Perc3 | **Előkészítés**A tananyag fel-dolgozása nagyrészt csoportmunkában történik, irányított csoportalakítással. Heterogén csoportokkaldolgozunk, biztosítva a támogató osztálytermi környezet megteremtését. | Az órát egy játékkal kezdjük, melynek neve: Állatbingó. A terem szükséges átrendezését még az óra előtt elvégezzük. Az óra első feladatához a tanteremben szabad mozgást biztosító nagyobb helyre lesz szükség.Az órán hatfős, illetve kétszer háromfős csoportokban fogunk dolgozni. Minden csoport asztalára két darab, nagy csomagolópapírra készített, 3-3 fő számára tervezett abroszt készítünk. Az óra elején ez még összehajtva van a tanulói asztalon.Óra előtt minden tanuló székének az aljára egy-egy szókártyát ragasztok, a **fabula** szót, hat különböző színben. A feladat az, hogy megegyező színű azonos betűket kapó gyerekek alkossanak csoportokat. Így az első, játékos feladathoz 6 fős csoportokat alakítunk. Ha a csoportok megalakultak, elkérem tőlük a színes szókártyákat. |  | Csoportalakítás  | Szókártyák*1. számú melléklet*  | **Lehetséges flexibilitás:** Jelen esetben 24 fős osztályra terveztem az órát. Az osztály létszámától függően lehet a színek számát, az idézetek számát változtatni. |
| 12 | **Ráhangolódás****Meglévő ismeretek aktiválása, tantárgyközi kapcsolat** Élményalapú óraindítást tervezünk, aminek megfelelő motiváló ereje van.A ráhangolódás játékos feladatai elősegítik, hogy a tanulók előhívják, tudatossá tegyék az óra témájával kapcsolatos előzetes tudásukat, nézeteiket.Célunk a tanulók belső aktivitásának kialakítása a témával kapcsolatban.Ugyanakkor cél az örömszerző olvasás iránti kedv felkeltése is. | A csoportokban minden tanuló kap egy bingólapot (2. melléklet) és egy idézetet (3. melléklet). Egy íróeszközre van még szükségük.A feladat az, hogy a csoportokban egymásnak olvassák fel a kapott idézetüket, s közben töltsék a bingólapokat is. A kiosztott idézeteken nincs feltüntetve a szerző neve és a vers címe.Ki kell tölteni, hogy az idézet melyik állatra utal; majd beírni annak a tanulónak a nevét, aki az idézetet olvasta.Minden csoportban az, aki elsőnek ki tudja tölteni a bingólapot, Bingó! felkiáltással jelzi, hogy elkészült. Megvárjuk, hogy minden csoport elkészüljön. Az ellenőrzés közösen történik a tankocka segítségével (*4. számú melléklet*). | A tanár kivetíti a digitális táblára a feladathoz tartozó tankockát. Itt kell az idézeteket a versek költőivel és címeivel párosítani. A tanulók a tankocka alapján ellenőrzik a saját megoldásukat.Digitális eszközök hiánya esetén a tanár kiosztja a kitöltött bingólap nyomtatott változatát, valamint az idézeteket a verscímekkel együtt. | csoportmunka | digitális táblaa bingólap nyomtatott változatatechnikai hiba esetére,a csoportok létszámának megfelelő példánybanBingólap*2. számú**melléklet*Idézetek*3. számú melléklet*Tankocka*4. számú melléklet* | A bingólap kitöltésére, megoldására szánt idő 6 perc, az ellenőrzésre és értékelésre négy perc.A feladat során használt tankocka linkje: <https://learningapps.org/display?v=pffk95kq218> |
| 5 | **Az új anyag előkészítése**Az óraszakasz célkitűzései között szerepel, hogya tanulók a meglévő ismereteiket aktiválják. | A bingófeladat után a tanulók leülnek a helyükre a színek szerinti csoportokban. Mivel a fabula műfaji ismérveit már tanultuk, ezért most közösen felidézzük egy digitális kvíz segítségével a műfaj jellemzőit. A feleletválasztós feladathoz tankockát készítünk. A válaszokat a csoportoktól várom. Ha helyesen válaszolt a csoport, akkor az a csoporttag, aki a bingójáték győztese volt, kijön, és átvesz tőlem egy-egy borítékot. A borítékokban egy-egy Heltai-fabula van. |  | csoportmunka | digitális tábladigitális eszköz hiányában nyomtatott kvízlap és íróeszközökTankocka *5. számú melléklet* | A tervezett feladatokat két óra alatt lehet elvégezni. <https://learningapps.org/display?v=p7bq5isuj18> |
| 5305 | **Célkitűzés**Célunk a tanulók informálása az új tananyag témájáról. | A tanulók egy rövid ppt-t tekintenek meg Heltai Gáspárról. A bemutatót a pedagógus készíti, s ebben utal a szerző református lelkészségére, valamint a fabulákat kiemeli az életműből. A bemutató csak képekből áll. | A pedagógus közli a tanítási óra anyagát. | frontális munkappt-bemutató *6. számú melléklet* | digitális tábla | Digitális eszköz hiányában nyomtatott képekkel dolgozunk. |
| **A fabulák feldolgozása abrosz módszerrel és galériasétával**Célunk nem a szövegek közös értelmezése, elemzése, hanem az önálló értelmezés, szövegértés képességének kialakítása. | Minden csoport kinyitja a borítékot, amit kapott. A borítékban egy fabula van 6 példányban. Most hajtogathatják ki az asztalukon lévő abroszokat.A feladat az, hogy mindenki magában olvassa el a kapott szöveget. Ezután 3-3 fő fog együtt dolgozni.A 3-3 fő feladata a csoportokon belül az, hogy írjanak 3-3 főnevet, 3-3 melléknevet és 3-3 igét; ezek a szavak lehetnek a szövegben, vagy lehetnek olyanok, melyeket a szöveg idéz fel bennük.Ha minden csoporttag kész, akkor az a feladat, hogy olvassák fel egymásnak, mely szavakat írták a saját felületükre. Keressék meg az azonos szavakat! Az abrosz közepére minden háromfős csoport ún. háromszavas versikét ír a gyűjtött szavakból. Az első oszlopba írjanak 3 főnevet, amelyekben megegyeznek. A második oszlopba ezen főnevek elé tegyenek mellékneveket, ami így jelzős szerkezeteket hoz létre, s végül a jelzős szerkezetek után írjanak egy-egy igét. Ez a közös vers lesz az abroszok közepén. Ha ezzel elkészültek, galériaséta következik. A 3 fős csoportok abroszait a terem különböző pontjain blue tackkel rögzítjük; a csoportok körbejárnak, elolvassák egymás abroszain a verseket.  |  | Csoportmunka: | csomagoló-papírHeltai Gáspár négy fabulája*7. számú melléklet*3 fős csoportok számára abrosz*8. számú melléklet* |  |
| **Társ értékelése** Ennek a szakasznak a célja, hogy a tanulóknak lehetőségük legyen egymás munkáját értékelni, s a digitális eszköz segítségével a névtelenséget biztosítva objektív vélemény-nyilvánítást várhatunk el tőlük. | A kahoot alkalmazás segítségével szavazhatnak a nekik legjobban tetsző versre. | A pedagógus ismerteti a feladatot, majd a digitális táblára is kivetíti a tankocka elérhetőségét. A feladatot követően a pedagógus értékeli a megoldásokat. | Egyéni munka | digitális táblatabletekdigitális eszközök hiányábana papírlapokon szavazhatnak  | A <https://kahoot.it> segítségével szavazás lebonyolítása.  |
| 1510 | **Jelentésmagyarázat****szófal felhasználásával**Ennek a szakasznak az elsődleges célja az, hogy a tanulók képesek legyenek önálló, tanulóbarát meghatározások alkotására; ugyanakkor fontos a társaktól tanulás képességének kialakítása is.  | A tanulók továbbra is 6 fős csoportokban dolgoznak, újból a kapott szöveggel. A pedagógus előzetesen választ minden fabulából csoportonként valamennyi tanuló számára feltehetően ismeretlen négy szót. Ezek ún. egyes szintű szavak, azaz nélkülük a szöveg megértése nem lehetséges. Mind a hat tanuló egy post-it lapra felírja, hogy szerinte mit jelent a szó. Ha elkészülnek, a táblán az 1. mellékletben szereplő színeknek megfelelő színes, nagy alakú kartonlapra a szókártya alá felragasztják az általuk leírt jelentéseket.Minden csoport elolvassa az egyes szófalakat.Tankocka feladat segítségével történik az ellenőrzés: minden fabulából egy szó és jelentésének párosítása itt történik. A többi megoldást szóban ellenőrizzük. | A pedagógus ismerteti afeladatokat, majd koordinálja a csoportok munkáját. | Csoportmunka és egyéni munka szófal felhasználásával | digitális táblaSzófal*9. számú melléklet*Tankocka*10. melléklet* | A learningapps felületen tankocka létrehozása <https://learningapps.org/display?v=pb2zi9r7218> |
| **Összegzés**Heltai Gáspár olvasott 4 fabulájának megtekintése. Igényes, művészi előadásban hallgatva a szövegeket, látva a képeket az olvasottak megértését segíti a hallás és a látás élménye. |  |  | frontális feladat | Videó *11. számú melléklet* | A <https://www.youtube.com/watch?v=A83Nn0MyWKw> címen elérhető a videó.gyorsabb. |
| 3 | **Házi feladat kijelölése**Podcast készítéseaz oktatók mu3 | A tanulók azt a fabulát, mellyel egész órán foglalkoztak, mai köznyelvre transzformálva mondják fel és rögzítsék mobiltelefonjaikra, azaz készítsenek podcast-ot. Amennyiben rendelkezésre áll és lehetséges, egy közös elektronikus csoportba töltsék fel azokat.Digitális eszközök hiányában írásban kérjük a feladatot elkészíteni. |  | egyéni feladat |  |  |
| 2 | **Reflexió** | A tanulók elektronikusan szavazhatnak négy opcióból választva, hogy mi segített nekik, és hogyan érezték magukat a feladatok végzése során |  | egyéni feladat | tabletek | A <https://kahoot.it> segítségével szavazás lebonyolítása. |